《赋得来苏舞送朵雅斋监宪浙东》
元代·陈秀民

妾本良家子，玉颜照明都。十三学楚舞，十八未嫁夫。

齐眉缠锦段，全臂络真珠。春风转罗袖，明月坠琼琚。

一舞舞《浑脱》，再舞舞《来苏》。为君千万舞，托君以贱躯。

作者简介：元温州人，一作嘉兴人，字庶子。博学善书。为武冈城步巡检，知常熟州。历江浙行中书省参知政事、翰林学士。有《寄情稿)。